222 6 



kao Španjolci na bikove, Englezi na kokote. Pobjediteljicom 

 smatra se ona riba, kojoj su boje usljed razdraženosti ljepše. 

 Tko nema dvije ribice, može jednako se zabavljati i jednom. A 

 kako to? Jednostavno postavi do staklenice ogledalo, a luda će 

 riba, ne znajući da vidi samo svoju sliku i priliku, navaljivati na 

 protivnika u ogledalu. 



Prema općinstvu, prema visini svote, ravna se dakako pred- 

 stava i igra. Oklade li se za veće svote, tad se dva mužjaka 

 stavljaju u istu posudu; ovi navale bijesno jedan na drugoga i 

 tako dugo zubima jedan drugoga mrcvari i grize, dok napokon 

 mora da su ribice od zadobivenib rana i ozleda za vlastnika iz- 

 gubljene, nakon što su njihovim prelijevanjem boja pribavile lijep 

 dobitak. 



Kaže se, da se igrači znadu tako pomamiti, da kad nema 

 više novaca, izigraju i založe i ženu, i djecu, i oružje, sve. 

 Mudrost države nije propustila, da obuzda ljudsku ludost, te 

 podvrgne svadljivca porezu. 



Nastojat ćemo ove s te strane najzanimljive ribe na svijetu 

 nabaviti za akvarium nar. zoološkog muzeja. 



